Na temelju članka 45. Zakona o državnim službenicima (Narodne novine, broj 92/05, 142/06, 77/07, 107/07, 27/08, 34/11, 49/11, 150/11, 34/12, 37/13 i 38/13), članka 2. i 4. Uredbe o raspisivanju i provedbi javnog natječaj i internog oglasa u državnoj službi (Narodne novine, broj 74/10, 142/11 i 53/12) Ministarstvo regionalnoga razvoja i fondova Europske unije raspisuje

**JAVNI NATJEČAJ**

**za prijam u državnu službu na neodređeno vrijeme**

**3. UPRAVA ZA STRATEŠKO PLANIRANJE**

**3.3. SEKTOR ZA KOORDINACIJU FONDOVA EUROPSKE UNIJE**

**3.3.2. Služba za praćenje provedbe i korištenja fondova EU**

***3.3.2.1. Odjel za analize i izvještavanja***

3.3.2.1.5. viši stručni referent – 1 izvršitelj/ica

Stručni uvjeti:

* završen preddiplomski sveučilišni studij ili stručni studij u trajanju od najmanje tri godine;
* pravo ili prometne znanosti;
* najmanje 1 godina radnog iskustva na odgovarajućim poslovima;
* položen državni stručni ispit;
* poznavanje engleskog jezika;
* znanje rada na osobnom računalu.

**5. UPRAVA ZA REGIONALNI RAZVOJ**

**5.2. SEKTOR ZA OTOKE**

5.2.1. načelnik sektora – 1 izvršitelj/ica

Stručni uvjeti:

* završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij;
* ekonomija ili građevinarstvo;
* najmanje 4 godine radnog iskustva na odgovarajućim poslovima;
* položen državni stručni ispit;
* znanje engleskog ili njemačkog jezika;
* znanje rada na osobnom računalu.

U prijavi na javni natječaj navode se osobni podaci podnositelja prijave (osobno ime, datum i mjesto rođenja, adresa stanovanja, broj telefona, po mogućnosti e-adresa) i naziv radnog mjesta na koje se prijavljuje.

Uz prijavu kandidati/kinje su dužni/e priložiti:

* životopis,
* presliku diplome,
* presliku domovnice,
* presliku radne knjižice,
* uvjerenje o položenom državnom stručnom ispitu, ako je kandidat/kinja položio/la državni stručni

 ispit,

* dokaz o znanju/poznavanju stranog jezika (preslika indeksa fakulteta iz koje je vidljivo da je položen strani jezik/potvrda škole stranih jezika),
* uvjerenje nadležnog suda da se protiv kandidata/kinje ne vodi kazneni postupak (ne starije od šest mjeseci).

Isprave s prilažu u neovjerenom presliku, a prije izbora kandidata/kinje predočit će se izvornik.

Na natječaj se mogu javiti osobe oba spola.

Osim navedenih uvjeta, kandidati/kinje moraju ispunjavati i uvjete iz članka 48. Zakona o državnim službenicima.

U državnu službu ne može biti primljena osoba za čiji prijam postoje zapreke iz članka 49. Zakona o državnim službenicima.

Kandidat/kinja koji/a ostvaruje pravo prednosti pri zapošljavanju prema posebnim propisima dužan/a je u prijavi na natječaj pozvati se na to pravo i ima prednost u odnosu na ostale kandidate/kinje pod jednakim uvjetima.

Kandidat/kinja koji/a se poziva na pravo prednosti pri zapošljavanju prema Zakonu o pravima hrvatskih branitelja iz Domovinskog rata i članova njihovih obitelji (Narodne novine, broj 174/04, 92/05, 2/07 – Odluka Ustavnog suda Republike Hrvatske, 107/07, 65/09, 137/09, 55/11, 140/12 i 33/12) uz prijavu na natječaj dužan/a je, pored dokaza o ispunjavanju traženih uvjeta, priložiti i rješenje o priznatom statusu, odnosno potvrdu o priznatom statusu iz kojeg je vidljivo spomenuto pravo, dokaz da je nezaposlen/a odnosno dokaz o oduzetoj roditeljskoj skrbi kada se na javni natječaj prijavljuje dijete smrtno stradaloga, zatočenoga i nestaloga hrvatskog branitelja iz Domovinskog rata bez roditeljske skrbi.

 Kandidat/kinja koji/a se poziva na pravo prednosti pri zapošljavanju sukladno članku 10. Zakon o profesionalnoj rehabilitaciji i zapošljavanju osoba s invaliditetom (Narodne novine, broj 143/02 i 33/05) uz prijavu na natječaj dužan/a je, pored dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugi dokaz iz kojeg je vidljivo spomenuto pravo te dokaz da je nezaposlen/a.

Kandidat/kinja koji/a se poziva na pravo prednosti pri zapošljavanju sukladno članku 48.f. Zakona o zaštiti civilnih i vojnih invalida rata (Narodne novine, broj 33/92, 77/92, 58/93, 2/94, 76/94, 108/95, 82/01 i 103/03) uz prijavu na natječaj dužan/a je, pored dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo te dokaz da je nezaposlen/a.

Kandidat/kinja pripadnik/ca nacionalne manjine ima pravo pozvati se na prednost pri zapošljavanju na temelju članka 22. Ustavnog zakona o pravima nacionalnih manjina (Narodne novine, broj 155/02 i 47/10 – Odluka Ustavnog suda Republike Hrvatske i 80/10), bez obveze dostavljanja dokaza o nacionalnoj pripadnosti.

Obvezi probni rad traje 3 mjeseca.

Natjecati se mogu i osobe koje nemaju položen državni stručni ispit, ali su ga nakon isteka probnog rada dužne položiti najkasnije u roku od 6 mjeseci od isteka probnog rada, na temelju članka 56. stavka 1. Zakona o državnim službenicima. Državni stručni ispit nije dužan/a polagati kandidat/kinja koji/a ima položen pravosudni ispit.

Javni natječaj provodi komisija koju imenuje čelnik tijela.

Sadržaj, način, mjesto i vrijeme održavanja testiranja i intervjua s komisijom bit će objavljeni na web-stranici [www.mrrfeu.hr](http://www.mrrfeu.hr) i oglasnoj ploči Ministarstva regionalnoga razvoja i fondova Europske unije, najmanje pet dana prije održavanja testiranja kao i opis poslova te podaci o plaći radnih mjesta koje se popunjava ovim javnim natječajem.

Za kandidata/kinju koji/a ne pristupe testiranju i intervjuu smatrat će se da je povukao/la prijavu na javni natječaj te se u daljnjem postupku više neće smatrati kandidatom/kinjom.

 Prijave na javni natječaj s dokazima o ispunjavanju uvjeta podnose se **u roku od 8 dana** od dana objave u Narodnim novinama, na adresu: Ministarstvo regionalnoga razvoja i fondova Europske unije, Glavno tajništvo Ministarstva, Zagreb, Račkoga 6, s naznakom: „za natječaj“.

 Urednom prijavom smatra se prijava koja sadrži sve podatke i priloge navedene u javnom natječaju.

Osobe koje ne podnesu pravovremenu i urednu prijavu ili ne ispunjavaju formalne uvjete iz javnog natječaja, ne smatraju se kandidatima/kinjama prijavljenim/om na javni natječaj.

 Kandidati/kinje će biti pisano obaviješteni/e o rezultatima javnog natječaja.

**MINISTARSTVO REGIONALNOGA RAZVOJA**

**I FONDOVA EUROPSKE UNIJE**